
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 109
                                                                 din 29 mai 2025
privind aprobarea modificării înscrierii de carte funciară, cu referire la titularul dreptului de proprietate asupra imobilului – teren înscris în C.F. 60818 Sighişoara și aprobarea înscrierii dreptului de proprietate privată asupra unor construcții pe un teren proprietate privată a Municipiului Sighișoara

Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 16.585/20.05.2025 şi la Consiliul Local Sighișoara cu nr. 17.012/23.05.2025, de referatul de aprobare, înregistrat cu nr. 16.584/20.05.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 288/21.12.2023 privind însuşirea unei documentaţii topo - cadastrale;

Văzând încheierea de respingere nr. 22796/16.10.2024 a OCPI – BCPI Sighișoara cu referire la documentaţia topo - cadastrală întocmită de Mătea Viorel – persoană fizică autorizată de A.N.C.P.I.;
Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;      

Având în vedere prevederile art. 555 - 566 și ale art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 5 lit. hh) și art. 96 din aceasta, și ținând cont astfel de faptul că primăria municipiului e doar o structură funcţională fără personalitate juridică şi fără capacitate procesuală, cu activitate permanentă, care duce la îndeplinire hotărârile autorităţii deliberative şi dispoziţiile autorităţii executive, și că unităţile administrativ - teritoriale sunt persoane juridice de drept public, cu capacitate juridică deplină şi patrimoniu propriu;

Având în vedere prevederile Ordinului  nr. 600/2023 al Directorului General al Agenției Naționale de Cadastru și Publicitate Imobiliară pentru aprobarea Regulamentului de recepție și înscriere în evidențele de cadastru și carte funciară;

Dată fiind posibilitatea de clarificare a motivelor de respingere a documentaţiei topo - cadastrale întocmită de Mătea Viorel – persoană fizică autorizată de A.N.C.P.I. și amintită mai sus;
Având în vedere Raportul de specialitate al Compartimentului Cadastru şi Administrare Terenuri Agricole şi Forestiere, înregistrat cu nr. 16.583/20.05.2025, prin care se propune aprobarea modificării înscrierii de carte funciară, cu referire la titularul dreptului de proprietate asupra imobilului – teren înscris în C.F. 60818 Sighişoara și aprobarea înscrierii dreptului de proprietate privată asupra unor construcții pe un teren proprietate privată a Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (14), art. 139 alin. (1) şi alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                        H O T Ă R Ă Ş T E:

Art. 1. Se aprobă modificarea înscrierii de carte funciară cu referire la terenul de 15.840 mp., înscris în C.F. 60818 Sighișoara, în sensul că titularul dreptului de proprietate asupra imobilului – teren în suprafaţă de 15.840 mp., înscris în C.F. 60818 Sighișoara este U.A.T. Municipiul Sighişoara.
           Art. 2. Se aprobă stabilirea apartenenței imobilului – teren în suprafaţă de 15.840 mp., înscris în C.F. 60818 Sighișoara, la domeniul privat al Municipiului Sighişoara.

Art. 3. Se ia act de faptul că imobilul de natură teren edificat cu construcții, în suprafață de 6.198 mp., situat în intravilanul municipiului Sighișoara, str. Stadionului nr. 2A, face parte din C.F.E. 60818 Sighișoara.

Art. 4. Se aprobă înscrierea dreptului de proprietate asupra construcțiilor evidențiate în C.F. 2399 Sighișoara în favoarea proprietarilor tabulari înscriși în C.F. 2339 Sighișoara, conform anexei nr. 1 la prezenta, construcții a căror date tehnice urmează a fi actualizate de către aceștia, în Cartea Funciară 60818 Sighișoara.

Art. 5. Cu data adoptării prezentei hotărâri, prevederile Hotărârii Consiliului Local Sighișoara nr. 288/21.12.2023 privind însuşirea unei documentaţii topo - cadastrale, se abrogă. 

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Cadastru şi Administrare Terenuri Agricole şi Forestiere – Direcția Arhitect Șef și Compartimentul Buget, Contabilitate, Salarizare – Direcția Economică din cadrul Municipiului Sighişoara.

Art. 7. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  1 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

              1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;

  3 ex. Compartimentul Cadastru și Administrare Terenuri Agricole și Forestiere – Direcția Arhitect Șef.

14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 109/29.05.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


